ช่วงชม.เร่งด่วน รถที่เข้าและออกจากซอยสุขุมวิท 34 จะมีมาก และเป็นซอยขนาดเล็ก โดยเฉพาะช่วงโรงแรม HOMM ที่รถจะสวนกันไม่ได้ เพราะมีเสาไฟฟ้าอยู่ตรงริมขอบถนนกีดขวางทางเดินรถหลายต้น และเป็นเพราะทางวน drop-off ของโรงแรม HOMM มีขนาดเล็ก แต่ไม่มีการจัดการให้รถที่รอรับแขกของโรงแรมไปพักรอจุดใดจุดหนึ่ง แต่กลับให้จอดรอจนรถติดล้นออกมาถึงถนนในซอยเป็นทางยาว หรือรถต้องวนไปเรื่อยๆ จนมากีดขวางทางเดินรถ

เมื่อรถจำนวนมากสวนกันหรือแออัด รถจะมองไม่เห็นว่าจะผ่านไปได้หรือจะชนไหล่ทางจนเกิดอุบัติเหตุหรือไม่ แต่ถึงอย่างนั้นพนักงานของโรงแรมที่ยืนอยู่ตรงนั้นหลายท่าน (4-5 ท่านขึ้นไป) ไม่ได้ลงมาช่วยดูหรือโบกเพื่อแก้ปัญหา ทำให้รถหยุดชะงักติดกันเป็นทางยาว 
จึงอยากเสนอแนะให้ทางโรงแรม HOMM แสดงความรับผิดชอบหรือมีน้ำใจด้วยการรณรงค์ให้พนักงานด้านหน้าโรงแรมมาช่วยจัดการจราจรโดยเฉพาะในช่วงที่รถมากหรือชม.เร่งด่วน เพราะรถจำนวนหนึ่งที่เข้ามาในซอยเข้ามาเพราะมารับแขกจากโรงแรมนี้ทำให้ถนนติดขัด